Liefde hou nie boek van die kwaad nie - Peet (Straatkafee) - Wapadrant
Teks; 1 Kor 13:5d Liefde… Hou nie boek van die kwaad nie.
Die werkwoord logizomai is ‘n boekhou term. Dit beteken om bymekaar te tel, op te tel, boek te hou van.
Die rede hoekom ‘n boekhouer die syfers neerskryf is sodat dit nie vergeet word nie.
Daar word vertel dat die Inboorlinge van die Polinisiese eilande heelwat van hul tyd spandeer aan stamgevegte en bakleiery. Hulle het die gewoonte om soeweneurs te hou van elkeen teen wie hulle iets het of elkeen wat hulle te na gekom het. Hulle hang dan die soeweneurs aan toutjies van hul dakpale van die hut waain hul bly. Elkeen van die items wat daar hang verteenwoordig iemand wat hulle haat of iets teen het.
Kan jy jou so iets in dink, in die modern beskaafde tyd waarin ons woon. Maar is dit nie waar van so baie van ons nie. Daar hang soveel soeweneurs in jou gedagtes van mense wat jou kwaad aangedoen het , wat jy haat, van mense, mense wat jy iets wil aandoen, as jy net die geleentheid daartoe kry…
Paulus skryf: liefde hou nie boek van die kwaad nie. Liefde skryf nie die kwaad, lelike dinge op sodat dit onthou kan word nie.
Liefde vergewe.., en vergeet.
Jesus probeer iets hiervan aan sy dissipels leer.
Lees Mat 18:21-35
Vergeet eers ‘n paar oomblikke van die mense vir wie jy kwaad is of iets teen hou en kyk vir ‘n oomblik hoe God met ons werk…
God is die Koning in die gelykenis…
Hy vergeef, hy skryf af…
Die woord logizomai is dieselfde woord wat gebruik word wanneer die Nuwe Testament God se vergifnis beskryf. God hou nie boek van die kwaad nie. Hy het jou sonde in Jesus Christus 100% vergeef.
Ps 103 leer so ver die ooste van die weste verwyder is, verwyder Hy jou oortredinge van jou.
Dit bestaan nie meer voor Hom nie.
Jesus Christus het aan die kruis daarvoor betaal.
Dit is waar vir elkeen wat glo dat Jesus Christus in sy plek vir sy sonde gesterf het. Daarom kan jy wat glo en ‘n persoonlike verhouding met God leef weet: Jou sonde is vergeef.
Die werkwoord word dikwels in die NT vertaal met “toereken”
vir wie die Here die sonde glad nie meer toereken nie!
Tog is daar soveel mense wat sê: eendag gaan die boeke in die hemel oopgemaak word en dan gaan al ons bose en verkeerde dade op die lappe kom. Jy gaan die opsomming van alles wat jy in die lewe verkeerd gedoen het moet “face”
Nee, die enigste wat daar van jou as gelowige in die boeke opgeskryf sal staan is: Regverdig verklaar deur Jesus Christus.
Want die Here hou nie boek van ons sonde nie. Hy is nie besig op dit op te skryf sodat dit eendag teen jou gehou kan word nie. Die prys daarvoor is aan die kruis betaal. Daarom is die boeke toegemaak. Daar word nie meer rekening gehou van jou foute en sonde nie. Jy is verlos! Jesus het betaal!
Rom 8:1 (83 vertl)
2 Kor 5:19a
19Die bood­skap van versoening bestaan daar­in dat God deur Christus die wêreld met Homself versoen het en nie die mense se oortre­dings teen hulle hou nie. (NLV)
God hou nie rekord van die sonde van die mense wat in Jesus Christus glo nie. Hy dink ook nie sleg van die wat in Christus glo nie. Wat ‘n wonderlike waarheid –
Wat reken God wel, waarvan hou Hy wel boek?
die mens is geseënd wat deur God vrygespreek word buite wetsonderhouding om
Kry die beeld van die gelykenis…
As God so met jou sy gelowige kind werk – dan verwag Hy dat jy sy voorbeeld sal volg:
Dat jy jou medeskuldenaars sal vergewe…
Sien jouself as die mens wat pas vryspraak van die Koning ontvang het…
Sjoe wonderlik, ek jy is vry…
maar jou loop jy een raak wat teenoor jou skuldig staan…
Kom ons dink ‘n oomblik:
Wat het hierdie persoon teenoor jou gedoen en vergelyk dit met wat jy
teenoor Jesus gedoen het…
Vergewe sê Jesus 70x7
Daarmee bedoel Hy nie hou op na 490 keer nie.
Nee, dit moet ‘n leefwyse by jou wees
Word vertel van die Indianse stamme wat elke keer as ‘n ander stam teenoor hulle oortree maak hulle ‘n kerfie in die daklatte van die hut agter die stam se naam. En wanneer die lente aanbreek, dan kyk hulle wie het die meeste kerfies agter hul naam en val daardie stam aan… Hulle hou boek…
Nee, volg God se voorbeeld – Vergeef
Tweedens bevry jou skuldenaars moenie hulle in die tronk gooi nie.
Soveel van ons volg die skuldeiser se voorbeeld om mense se oortredinge teen hulle te hou en hul in die “tronk te gooi”
Want jy dink jy straf mense as jy haat en wrok gevoelens teen hul koester…
Eintlik rebeleer jy teen God…
Want Hy verwag dat jy ook sal vergewe en vergeet
Hy het vir jou die voorbeeld gestel
Dit is jy wat deur Hom vry gespreek is.
Sy Gees is in jou wat jou die krag gee om ook te kan vryspreek.
Jy moet dit net doen…!
Wie sy skuldenaars nie vryspreek nie benadeel homself
Jy sit jouself “in die tronk”
Jy loop met hierdie woede en haat in jou en het alles behalwe vrede
Dalk voel jy: Ek het nie lus om te vergewe nie….
Die Here vra nie jy moet vergewe omdat jy lus het nie,
want dan sal jy nooit vergewe nie.
Vergifnis is ‘n wilsbesluit wat jy moet neem -
omdat God dit van jou verwag.
So moenie wag tot jy eendag lus het om te vergewe nie.
Die dag gaan nie kom nie.
Intussen is jy besig om jouself te vergif met die onvrede in jou.
Dalk voel jy: maar dit is nie regverdig nie!
Die persoon moet gestraf word.
Wie het gesê: die lewe is regverdig?
Die strafdeel kan jy maar vir God los.
Moenie self wraak neem nie, geliefdes, maar laat dit oor aan die oordeel van God. Dit is my reg om te straf: Ek sal vergeld, sê die Here.
Kom ons leer by die ondankbare dienskneg
Dit het nie gewerk om sy medeskuldenaar in die tronk te gooi nie.
Dit help nie om jou skuldenaars, skuldig te hou nie…
Jy is die een wat aan die kortste end gaan trek.
Doen die teenoorgestelde… VERGEWE
Dit is wat God van jou verwag…
Hou in gedagte – Hy is ‘n liefdevolle Vader, wat jou wil lei om Hom te volg. Hy weet as jy nie vergewe nie, gaan jy die meeste daaronder lei
Hy wil jou die swaarkry en hartseer spaar.